Sergejus Bubka
Serhijus Nazarovyčius Bubka (Sergejus Nazarovičius Bubka; ukr. Сергі́й Наза́рович Бу́бка, rus. Серге́й Наза́рович Бу́бка, g. 1963 m. gruodžio 4 d. Luhanske) – Tarybų Sąjungos ir Ukrainos nacionalinių lengvosios atletikos rinktinių narys, kuris specializavosi šuolio su kartimi sektoriuje. Daugkartinis pasaulio čempionas. 17 kartų gerino atviro stadiono ir 18 kartų uždaro maniežo pasaulio rekordus. Nuo 2005 m. tapo Ukrainos tautinio olimpinio komiteto prezidentu. Sportininkas tapo pirmuoju žmogumi įveikusiu 6 metrus. S. Bubkos 1993 m. pasiektas pasaulio rekordas 6,15 cm išsilaikė iki 2014 m. – „Pole Vault Stars“ turnyre Donecke vienu centimetru jį pagerino Reno Lavilenis.